مجلة سندباد

مجلة سندباد مجله مصريه شهريه للاطفال تصدر كل يوم خميس صدر اول عدد منها فى سنة 1952 و كانت اول مجلة اطفال مصريه. اسسها و رأس تحريرها  محمد سعيد العريان. صدر اخر عدد منها فى يوليه 1960.
وكان الرسام الاساسى فى المجله هو الفنان حسين بيكار(1913-2002)

 شخصيات المجله 
 "سندباد"  اللى المجله  علا اسمه، و معاه  عصايه و صره و نضاره مكبره بيدور علا ابوه الشهبندر.
 "نمرود" كلب سندباد اللى بيرافقه دايمن.
 "قمر زاد" أخت سندباد . شكلها حلو .
 "العمه مشيره" عمة سندباد، هيا ترد علا الأصدقاء 
 و تساهم فى حل مشكلاتهم.
 "صفوان" ابن عم سندباد، و له مغامرات منفصله عن سندباد، بطابع پوليسى.
 "زوزو" الأصلع اللى عنده شعره واحده، و هوا شخصيه ظريفه.
 شخصيات تانيه، بتظهر لفتره و تختفى، زى " أرنباد" و"بسبس" و"فرفر" و غيرها

 ابواب المجله 
 رحلات سندباد - قصة كتابية طويلة مسلسلة.
 معرض سندباد - صفحة فيها أعمال يدوية تصنعها بنفسك فى البيت.
 مكتبة سندباد - صفحة كتابية متنوعة ممكن تكون قصة من الف ليله وليله، أو مواضيع علمية.
 من قصص الشعوب - قصة مكتوبة من واحده من دول العالم.
 كان يا مكان - قصة كتابية طويلة مسلسلة.
 تعال نلعب - صفحة ألغاز ومسابقات.
 بريد من كل البلاد.

 طقم المجله 
 محمد سعيد العريان، هو واحد من كبار كتاب مصر و أصدر مجلة سندباد أوائل سنة 1952، ورأس تحريرها لأكتر من عشر سنين و كانت طرازا لم يسبق ولم يلحق فى مجلات الأطفال.
 حسين بيكار، الرسام الأساسى فى المجلة.
 محيى الدين اللباد، رسام وفنان تشكيلى مصري.
 موريللى، رسام عالمى إيطالى رسم واحد من الشخصيات الأساسية بالمجلة، شخصية «زوزو».
 الرسام يوسف فرنسيس.
 الرسام تاعب.كان قارى لمجلة سندباد لغاية عمله رسام بيها سنة 1960 وبعدها عمل رسام بدار الهلال سنة 1964 ونقل لمجلة اكتوبر رسام كاريكاتير سنة 1976 واكبر ابنائه الدكتور محمد تاعب بكلية الفنون الجميلة.
 فنان الكارتير زهدى العدوي.
 الرسام أبو زيد.

تصنيف:جرانيل و مجلات مصريه
تصنيف:صحافه
تصنيف:مجلات توقفت عن الصدور فى مصر